Lasse Lassen beskrives som en eksplosiv forward med et godt blik for spillet. Den unge wing har mange ungdomslandskampe bag sig, og kontrakten med den 20-årige Herning Blue Fox-spiller glæder AaB Ishockeys manager Karsten Arvidsen. - Lasse er en meget ydmyg og målrettet person. På isen er han en talentfuld, hårdtarbejdende og teknisk dygtig tovejsspiller, og jeg forventer mig meget af Lasse i AaB, siger Karsten Arvidsen. AaB Ishockey har skrevet en et-årig kontrakt med Lasse Lassen.
AaB Ishockey har skrevet kontrakt med den 20-årige forward Lasse Lassen fra Herning Blue Fox.